The Black Halo

The Black Halo on power metal -yhtye Kamelotin seitsemäs studioalbumi. Se julkaistiin 15. maaliskuuta 2005 Steamhammer Recordsin kautta. Se on konseptialbumi, joka on saanut inspiraationsa Goethen Faustista. Jatkaen Epicassa (2003) esiteltyä tarinaa, se on toinen ja viimeinen levy Kamelotin kaksiosaisessa rockoopperassa Arielista (Heinrich Faustiin perustuva hahmo). Epica kertoo osan 1, kun taas The Black Halo kertoo osan 2. (Goethen Faust on myös jaettu kahteen osaan). The Black Halossa vierailevat Simone Simons (Epica), Shagrath (Dimmu Borgir), Jens Johansson (Stratovarius) ja monet muut tunnetut artistit. Albumi julkaistiin vinyylinä keväällä 2009 yhdessä Ghost Operan (2007) kanssa.

 Hahmot 

 Ariel (Roy Khan) – Ariel on utelias, päättäväinen ja ylimielinen mies. Vertaansa vailla oleva nero ja taitava tiedemies ja filosofi, hän on pettynyt näiden tieteenalojen kyvyttömyyteen vastata hänen syvimpiin kysymyksiinsä ja pyrkii paljastamaan universaalin totuuden, jota ne eivät ole hänelle paljastaneet. Hän uskoo vahvasti, että tällaisen transsendenttisen tiedon löytäminen on ainoa asia, joka voi tehdä hänen elämästään elämisen arvoista. Epicassa Arielin pyrkimys tämän totuuden löytämiseen johti hänet tekemään sitovan sopimuksen Mephiston kanssa, jonka mukaan Mephisto antaisi hänelle maallista voimaa ja tietoa. Vastineeksi, jos Ariel joskus kokee hetken, jolloin hän on niin onnellinen, että haluaa viipyä siinä ikuisesti, hänen sielunsa kuuluu Mephistolle. Tavattuaan jälleen Helenan kanssa Ariel jätti hänet jatkaakseen etsintäänsä ja ajoi hänet tekemään itsemurhan. Ariel perustuu Goethen Faustin Heinrich Faust -hahmoon.
 Helena (Mari Youngblood) – Helena eli nuoruutensa Arielin kanssa ja rakastaa häntä syvästi. Hän on ainoa henkilö, jota Ariel on koskaan todella rakastanut. Hän edustaa viattomuutta ja kaikkea puhdasta ja hyvää. Epicassa, kun Ariel lähti etsimään universaalia totuutta, hän lähti etsimään häntä ja lopulta löysi hänet, jonka jälkeen Helena tuli tietämättään raskaaksi. Vaikka he pysyivät yhdessä jonkin aikaa, Ariel jätti hänet jatkaakseen etsintäänsä. järkyttyneenä tästä Helena tappoi itsensä (ja syntymättömän lapsensa), hän nousi kuitenkin taivaaseen josta hän valvoo Arielia. Helena perustuu Goethen Faustin Gretcheniin.
 Mephisto (Shagrath) – Mephisto on kapinallinen enkeli, joka heitettiin ulos taivaasta. Hän kaipaa epätoivoisesti takaisin taivaaseen ollakseen jälleen yhdessä Jumalan kanssa. Hän halveksii syvästi ihmisiä, joita hän pitää alempiarvoisina olentoina, jotka eivät ole Jumalan rakkauden arvoisia. Epicassa Mephisto löi vetoa Jumalan kanssa, että hän voisi vaatia Arielin, (Jumalan suosikkimiehen), sielun. Jos Mephisto voittaa panoksensa, hän voi palata taivaaseen, mutta jos hän häviää, hänet tuomitaan helvettiin ikuisiksi ajoiksi. Mephisto manipuloi Arielin sopimukseen, jonka mukaan Mephisto antaisi Arielille maallista voimaa ja tietoa, ja vastineeksi, jos Ariel joskus kokisi niin syvän onnellisuuden hetken, että hän haluaa viipyä siinä ikuisesti, hänen sielunsa kuuluisi Mephistolle. Mephisto on ainoa hahmo, jonka nimi jätettiin sellaiseksi kuin se oli alkuperäisessä Faust-tarinassa.
 Marguerite (Simone Simons) – Kaupungissa (jossa Epica päättyy ja The Black Halo alkaa) asuva nuori nainen jonka ääni ja ulkonäkö ovat samanlaisia kuin Helenan. Hänen hahmonsa sai inspiraationsa Troijan Helenan esiintymisestä Goethen Faustissa, mutta hänet on nimetty Goethen Faustin Gretchenin mukaan, "Gretchen" on lempinimi Margaretille tai Margueritelle.

 Tarina 
Epican tapahtumien jälkeen Ariel on edelleen surun murtama Helenan kuoleman vuoksi. (March of Mephisto) Kun Ariel on Mephiston lähes täydellisessä hallinnassa, langennut enkeli tuo Arielille kauniin nuoren naisen nimeltä Marguerite joka näyttää Helenalta ja puhuu kuten Hän. Ariel viettelee Margueriten ja he viettävät yön yhdessä, mikä antaa Mephistolle täyden kontrollin Arielista. (When the Lights Are Down) Seuraavana aamuna Ariel saa muistinsa takaisin, murtaa Mephiston hallinnan itsestään ja tulee järkiinsä. Hän pyytää anteeksi Margueritelta ja selittää tarinansa pyytäen häntä lähtemään, mutta sanoen, että he saattavat tavata uudelleen jonain päivänä. (The haunting (Somewhere in Time)) Ariel jättää Mephiston ja miettii kuinka kaikki hänen aiheuttamansa tuska voi johtua hänen hyvistä aikomuksistaan etsiä vastauksia elämän tarkoitukseen. (Soul Society) Hän päättelee että näitä vastauksia on mahdotonta löytää maan päältä ja että niiden täytyy olla ainoastaan taivaassa. (Interlude I: Dei Gratia) Ymmärtäessään, että hänen syntinsä ovat estäneet häntä pääsemästä taivaaseen, hän pyytää Jumalalta anteeksiantoa, mutta ei kuule Häneltä vastausta. Tästä huolimatta Helenan henki ilmestyy ja antaa hänelle anteeksi. (Abandoned) Murtuneena hän tajuaa, ettei hän koskaan pysty tapaamaan Helenaa uudestaan eikä löytämään etsimiään vastauksia. Hän muistelee kärsimystä, jonka on aiheuttanut kaikille tuntemilleen ihmisille, ja päättelee, ettei sitä voi koskaan peruuttaa. (This Pain)

Ymmärrettyään tämän Ariel päättää toimia ja kohdata Mephiston. Hän ylittää joen ja lähestyy Mephiston linnaa. (Moonlight) Alistuen kuolemalle hän kohtaa Mephiston. (Interlude II: Un assassinio Molto Silenzioso) Ariel tuomitsee tämän petturiksi ja pahaksi. Hän katkaisee siteensä Mephistoon ja päättää elää Helenan kaltaista hyvää elämää, vaikka hänen syntinsä ovat joka tapauksessa tuominneet hänen sielunsa helvettiin. (The Black Halo) Ariel toteaa, että ihmiskunta tulee aina kamppailemaan juuri niiden kysymysten kanssa joihin hän on yrittänyt vastata koko matkansa ajan. Tämä saa hänet yhtäkkiä oivaltamaan, että rakkaus on lopullinen vastaus elämään ja että todellinen rakkaus hänen ja Helenan välillä oli siten osa sitä, jo ennen kuin hän lähti matkalleen. Ariel tietää nyt, että vaikka hän on löytänyt vastauksensa, hän ei koskaan ole todella tyytyväinen ja että hänen vapaa tahtonsa sallii hänen luoda oman merkityksensä elämälleen ja oman kohtalonsa. Kun hänen kysymyksiinsä on vihdoin vastattu, hän tulee transsendenttisen ymmärryksen ja onnen tilaan, joka on niin suuri, että hän haluaa viipyä siinä hetkessä ikuisesti. (Nothing Ever Dies)

Tämä täydellisen autuuden hetki panee täytäntöön sopimuksen, jonka Ariel teki Mephiston kanssa, ja siten hänen sielunsa kuuluu nyt langenneelle enkelille. Kun Arielin sielu alkaa lähteä hänen ruumiistaan, Mephisto valmistautuu ottamaan sen itselleen. Helena kuitenkin rukoilee Jumalalta armoa Arielin puolesta. Koska Ariel on hylännyt kaiken pahan, jopa kadotuksen edessä, hän on pelastanut itsensä, ja Jumala sallii hänen päästä taivaaseen Helenan kanssa. Mephisto, joka on nyt hävinnyt vetonsa Jumalan kanssa, huutaa, kun hänet heitetään helvettiin ikuisiksi ajoiksi. (Memento Mori)

Kun tarina on ohi, paljastuu että Arielin tarina on uudenvuodenaaton festivaalin näytelmä, samanlainen kuin Goethen Faust. (Interlude III: Midnight – Twelve Tolls for a New Day) Festivaali päättyy kunnianosoitukseen tragedialle, komedialle ja elämän sykliselle luonteelle. (Serenade)

 Kappaleet 

Pregapissa on lyhyt piilotettu kappale (1:20). Joillakin CD-soittimilla kun "March of Mephisto" -kappaleesta kelataan taaksepäin kuullaan kuinka pariskunta astuu teatteriin, heille kerrotaan että he ovat "juuri päässeet toiseen näytökseen", viitaten The Black Haloon kaksiosaisen konseptin toisena albumina.

 Listasijoitukset 
AlbumiIistat (2005)paras sijoitusBelgian albumilista81Suomen albumilista50Ranskan albumilista101Saksan albumilista81Japanin albumilista41Norjan albumilista87Ruotsin albumilista24

 Kokoonpano 
The Black Halon kansivihkosta. 

Kamelot

 Roy Khan – laulu
 Thomas Youngblood – kitara
 Glenn Barry – bassokitara
 Casey Grillo – rummut, lyömäsoittimet

Vierailevat muusikot

 Miro – koskettimet, orkesterisovitukset
 Sascha Paeth – kitara, masterointi
 Jens Johansson – kosketinsoolot kappaleissa "March of Mephisto" ja "When the Lights Are Down"
 Shagrath - Mephisto -hahmo kappaleissa "March of Mephisto" ja "Memento Mori"
 Cinzia Rizzo – kabareelaulaja kappaleessa "un assasinio molto silenzioso"
 Simone Simons - Marguerite-hahmo kappaleessa The Haunting (Somewhere in time)
 Geoff Rudd – The Usher at the Theater (pre-gap-kappale) ja Gatesvillen pormestari (kappale 13)
 Mari Youngblood – Helena-hahmo kappaleessa Memento Mori ja Abandoned
 Annelise Youngblood - Vauva Alena kappaleessa "Soul Society"
 Andre Neygenfind – bassokitara kappaleessa "Abandoned"
 Wolfgang Dietrich – oboe kappaleessa "Memento Mori"
 Rodenbergin sinfoniaorkesteri – orkestraatiot

Kuoro

 Herbie Langhans, Amanda Somerville, Michael Rodenberg, Gerit Göbel, Thomas Rettke ja Elisabeth Kjærnes

Tuotanto

 Michael Tibes – masterointi
 Philip Colodetti – masterointi
 Derek "Dodge" Gores – kansitaide

 Arvostelut 
+ammattiarviotArvostelutLähdeArvosanatAllmusic4.5/5Amazon.com5/5Imperiumi8+/10Last Rites10/10Metal Storm9.5/10The Metal Crypt5/5Metaleater9.5/10Metal Temple8/10Sea of Tranquility4.5/5Soundi5/5Sputnikmusic5/5

 Lähteet 

 Aiheesta muualla 
 Kamelotin viralliset sivut



Luokka:Vuoden 2005 albumit
Luokka:Kamelotin albumit